messages: Loe läbi uudis ja anna sellele lühike kokkuvõte ühe või kahe lausega. Vastus peab olema ainult eesti keeles!
  
  Tekst:
  
  Kohtuotsus on üle 100 lehekülje pikk, seda ministeeriumil veel ei ole. Seetõttu ei osanud välisminister Marina kaljurand seda detailselt kommenteerida ega ka paljudele küsimustele vastata. Konsulteeritud on praeguseks nii advokaatide kui brittidega, kelle kodanikud samuti süüdimõistetute hulgas on. Mida me täna teame, on, et on õigus kohtuotsusele edasi kaevata, see õigus on laevakaitsjatel endil. Eesti riik ei ole selle protsessi osaline. Eesti riik selles protsessis edasi kaevata ega kaasa rääkida ei saa, nii et see on otsus, mille laevakaitsjad peavad tegema koos oma advokaatidega ja sellest, kas nad kaebavad edasi või ei, hakkab sõltuma, millised järgmised sammud on võimalikud. See hakkab omakorda sõltuma sellest, millal kohtuotsus jõustub. Siis võivad kõne alla tulla erinevad lahendused. Neljapäeval kohtun ma India suursaadikuga, kes tuleb Tallinnasse, et neid erinevaid võimalusi ka arutada praegu teoreetiliselt kuni kohtuotsuse jõustumiseni, aga võimalused on esitada armuandmise palve leppida Indiaga kokku ühekordselt ho karistust kandvate isikute vahetamise osas. Võimalus on Indiaga sõlmida kokkulepe selleks, et karistus kandvad isikud saaks üle tuua Eestisse. Me konsulteerime seda India poolega, oleme juba konsulteerimist alustanud. Kui suured on need võimalused, et laevamehed saavad tulla karistust kandma Eestisse? See võimalus on olemas, sellepärast riikide vahel sõlmitaksegi lepinguid, et karistust saaks kanda oma kodumaal tingimustes, mis on inimestele lihtsamad, kultuuriliselt lihtsamad, klimaatiliselt lihtsamad. Me oleme teinud Indiale ettepaneku see leping sõlmida ja India pool on positiivselt vastanud. See on aja küsimus, kui kiiresti leping sõlmitud saab. Välisministeeriumi on süüdistatud, et tegite liiga vähe. Ma võin seda öelda välisministrina, ma võin öelda endise suursaadiku diplomaadina, kes ma olen selle asjaga tegelenud nüüd juba üle kahe aasta, me oleme omalt poolt teinud kõik, mis me saame, et see asi võimalikult positiivselt laheneks. Aga siin tuleb ka väga selgelt aru saada, et Eesti riigil, välisministeeriumil, valitsusel on piirid, me ei saa sekkuda teise riigi siseasjadesse teise riigi õigusemõistmisesse, aga ka nüüd, kus nad kannavad vabaduskauduslikku karistust. Meie konsul hakkab jälgima, et neil oleksid vajalikud arstirohud, et nende kinnipidamistingimused oleksid normaalsed. Et me teeme seda edasi kuni selle hetkeni, kuni nad on kodus. Nii nagu me teeme kõigi Eesti kodanikega. Laevamehed on Eesti riigilt tagatiseta laenu saanud tänase seisuga umbes 100000 eurot ja selle sees on ka advokaadi kulud. Välisministri sõnul ei hakka ta praegu laenude teemal spekuleerima. Kui laevamehed koju tulevad, hakkame asjaga tegelema, ütles välisminister.
messages: user
messages: India Tuticorini kohus mõistis 14 eestlasest laevakaitsjat viieks aastaks vangi. Välisminister Marina Kaljurand andis õhtupoolikul ajakirjanikele pressikonverentsi ja Mall Mälberg käis kohal.
messages: assistant